ऐश्वर्या पर नहीं अमिताभ की नातिन पर थीं सबकी निगाहें | e24Bollywood
ऐश्वर्या पर नहीं अमिताभ की नातिन पर थीं सबकी निगाहें
नई दिल्ली(1oth April)हाल ही में सदी के महानायक अमिताभ बच्चन को पद्म अवार्ड से सम्मानित किया गया है। इस मौके पर अमिताभ का पूरा परिवार वहां मौजूद था। इस मौके पर पत्नी जया बच्चन, बेटे अभिषेक बच्चन, बहू ऐश्वर्या रॉय, बेटी श्वेता बच्चन नंदा और नातिन नव्या नवेली भी मौजूद थे।
इस मौके पर हर किसी की निगाहें एक ही शख्स पर टिकी थीं और वह शख्स कोई और नहीं अमिताभ की नातिन नव्या हैं। ऐश्वर्या राय बच्चन के होते हुए आकर्षण का केंद्र नव्या ही थीं।
हल्के गुलाबी लखनवी लिबास में नव्या नंदा ऐश्वर्या और अपनी नानी जया बच्चन के बीच में बैठी थीं। कभी वह मामी ऐश्वर्या से बातें करते हुए ठहाके लगाती तो कभी नानी से बात करते हुए मुस्कुरा रही थीं। नव्या लंदन के सेवन ओक स्कूल से पढ़ाई कर रही हैं।